rejauldu/bengali-wikipedia huggingface dataset:
জোনাস এডওয়ার্ড সল্ক( ২৮ অক্টোবর ১৯১৪ - ২৩ জুন ১৯৯৫) ছিলেন একজন মার্কিন যুক্তরাষ্ট্রের মেডিকেল গবেষক এবং ভাইরাসবিদ। তিনি প্রথম পোলিও প্রতিষেধক আবিষ্কার করেন।  জন্ম ও শিক্ষা জীবন  জোনাস এডওয়ার্ড সল্ক  যুক্তরাষ্ট্রের নিউ ইয়র্ক সিটিতে ১৯১৪ খ্রিস্টাব্দের ২৮ শে অক্টোবর জন্মগ্রহণ করেন। রাশিয়ান-ইহুদি অভিবাসী ড্যানিয়েল এবং ডোরা (প্রেস) সল্কের তিন পুত্রের মধ্যে জ্যেষ্ঠ ছিলেন তিনি। তার ছোট দুই ভাই ছিলেন হারমান এবং বিখ্যাত শিশু মনোবিজ্ঞানী লি।Dr. Lee Salk, Child Psychologist And Popular Author, Dies at 65 – New York Times. Retrieved August 15, 2011.Lee Salk; Child Psychologist, Author – Seattle Times obituary . Retrieved August 15, 2011.তাদের পিতা শহরে কাপড় কলে কাজ করতেন। সল্করা তিন ভাই-ই পড়াশোনায় ছিলেন মেধাবী। তাদের পিতার ও তাদের শিক্ষাদীক্ষার প্রতি সর্বদা সতর্ক নজর ছিল।    জোনাসের বয়ঃক্রম তেরো বৎসর হলে, তিনি নিউ ইয়র্কের টাউনসেন্ড হ্যারিস স্কুলে ভরতি হন। স্কুলের সমস্ত পরীক্ষায় জোনাস প্রথম হতেন। স্কুলের শিক্ষকদের প্রিয়পাত্র জোনাস স্কুল থেকে সসম্মানে পাশ করার পর ভর্তি হন নিউ ইয়র্কের সিটি কলেজে (সিসিএনওয়াই)। ১৯৩৪ খ্রিস্টাব্দে তিনি রসায়ন বিজ্ঞানে  স্নাতক হন। জোনাসের কিন্তু চিকিৎসা বিজ্ঞানে বিশেষ আগ্রহ ছিল। তাই তিনি এরপর ভরতি হন নিউ ইয়র্ক বিশ্ববিদ্যালয়ের চিকিৎসা বিভাগে। সিটি কলেজের পরীক্ষা গুলিতে অসাধারণ ফল করার জন্য তিনি সব রকমের বৃত্তি লাভ করেন এবং  সেই বৃত্তির অর্থেই তাঁর পড়াশোনা চলতে থাকে। ১৯৩৯ খ্রিস্টাব্দে তিনি নিউ ইয়র্ক ইউনিভার্সিটি স্কুল অফ মেডিসিন থেকে মেডিকেল ডিগ্রি অর্জন করেন। স্কুল অফ মেডিসিনে পড়ার সময়ই তার পরিচয় হয় ড. মরিস ব্রডির সঙ্গে, যিনি সেসময় পোলিও রোগ নিয়ে গবেষণায় লিপ্ত ছিলেন। তার আর এক যশস্বী অধ্যাপক ড.থমাস ফ্রান্সিস জুনিয়রও ইনফ্লুয়েঞ্জা রোগের উপর গবেষণা করছিলেন।  কর্মজীবন  ডাক্তারী পাশ করার পর তিনি মাউন্ট সিনাই হাসপাতালে বিজ্ঞানী চিকিৎসক হন। ইনফ্লুয়েঞ্জা রোগের উপর অধ্যাপক ড.ফ্রান্সিসের কাজ  জোনাসকে আকর্ষণ করে। ড.ফ্রান্সিসের কাছে ভ্যাকসিন তৈরির কাজ শিখতে লাগলেন।  তথ্যসূত্র  বিষয়শ্রেণী:গবেষক বিষয়শ্রেণী:১৯১৪-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:বেলারুশীয় ইহুদি বংশোদ্ভূত মার্কিন ব্যক্তি বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী বিষয়শ্রেণী:কংগ্রেশনাল স্বর্ণ পদক প্রাপক বিষয়শ্রেণী:চিকিৎসাবিজ্ঞানের ইতিহাস বিষয়শ্রেণী:ইহুদি মার্কিন বিজ্ঞানী বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:মিশিগান বিশ্ববিদ্যালয়ের শিক্ষক বিষয়শ্রেণী:পিটসবার্গ বিশ্ববিদ্যালয়ের শিক্ষক
পাকিস্তান ক্রিকেট দল পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা জানুয়ারি ২০১৮-এ অনুষ্ঠিত হয়।   দলীয় সদস্য ওডিআইটি২০আই     Kane Williamson (c)  Todd Astle  Trent Boult  Doug Bracewell  Lockie Ferguson  Colin de Grandhomme  Martin Guptill  Matt Henry  Tom Latham (wk)  Colin Munro  Henry Nicholls  Seth Rance  Mitchell Santner  Tim Southee (vc)  Ross Taylor  George Worker Sarfraz Ahmed (c, wk)  Azhar Ali  Hasan Ali  Umar Amin  Mohammad Amir  Faheem Ashraf  Babar Azam  Imam-ul-Haq  Mohammad Hafeez  Shadab Khan  Shoaib Malik  Mohammad Nawaz  Rumman Raees  Haris Sohail  Aamer Yamin  Fakhar Zaman Kane Williamson (c)  Tom Blundell  Trent Boult  Tom Bruce  Colin de Grandhomme  Lockie Ferguson  Martin Guptill  Anaru Kitchen  Colin Munro  Glenn Phillips (wk)  Seth Rance  Mitchell Santner  Ish Sodhi  Tim Southee  Ross Taylor  Ben Wheeler Sarfraz Ahmed (c, wk)  Hasan Ali  Umar Amin  Mohammad Amir  Faheem Ashraf  Babar Azam  Mohammad Hafeez  Shadab Khan  Shoaib Malik  Mohammad Nawaz  Rumman Raees  Ahmed Shehzad  Haris Sohail  Aamer Yamin  Fakhar Zaman  Tour match One-day match: New Zealand XI vs Pakistan  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  বিষয়শ্রেণী:২০১৮-এ পাকিস্তানি ক্রিকেট বিষয়শ্রেণী:২০১৮-এ নিউজিল্যান্ডীয় ক্রিকেট বিষয়শ্রেণী:২০১৭–১৮ আন্তর্জাতিক ক্রিকেট প্রতিযোগিতা বিষয়শ্রেণী:পাকিস্তান ক্রিকেট দলের নিউজিল্যান্ড সফর
বাংলাদেশে অস্ট্রেলিয়ার হাইকমিশনার হলেন অস্ট্রেলিয়ান ডিপার্টমেন্ট অফ ফরেন অ্যাফেয়ার্স অ্যান্ড ট্রেডের একজন অফিসার এবং গণপ্রজাতন্ত্রী বাংলাদেশে অস্ট্রেলিয়ার কমনওয়েলথ হাইকমিশনের প্রধান। হাইকমিশন ঢাকায় অবস্থিত। হাই কমিশনারের পদমর্যাদা এবং মর্যাদা একজন অ্যাম্বাসেডর এক্সট্রাঅর্ডিনারি এবং প্লেনিপোটেনশিয়ারি  এবং ২০২০ সালের জানুয়ারী থেকে জেরেমি ব্রুর, একজন ক্যারিয়ার কূটনীতিক দ্বারা অধিষ্ঠিত।   পদের ইতিহাস  বাংলাদেশে প্রথম আনুষ্ঠানিক অস্ট্রেলিয়ান উপস্থিতি ১৯৬৯ সালের এপ্রিলে, যখন পূর্ব পাকিস্তানের রাজধানী ঢাকা শহরে একটি ডেপুটি হাইকমিশন (ইসলামাবাদ, পশ্চিম পাকিস্তানে অস্ট্রেলিয়ার হাইকমিশনে রিপোর্টিং) খোলা হয়েছিল। পেশাগত কূটনীতিক জেমস লরেন্স (জিম) অ্যালেন, মতিঝিল থানার পূর্বাণী হোটেল থেকে কর্মরত ডেপুটি হাইকমিশনার হিসেবে নিযুক্ত হন। অ্যালেন এর আগে বাংলার গভর্নর (১৯৪৪-১৯৪৬) থাকাকালীন রিচার্ড কেসির সচিব হিসাবে দায়িত্ব পালন করেছিলেন।  ১৬ ডিসেম্বর ১৯৭১ সালে বাংলাদেশের স্বাধীনতা যুদ্ধের সমাপ্তি এবং পূর্ব পাকিস্তানের মর্যাদা পাওয়ার পর, ১৯৭২ সালের ৩১ জানুয়ারী বাংলাদেশকে একটি স্বাধীন দেশ হিসাবে আনুষ্ঠানিকভাবে স্বীকৃতি দেয় এমন প্রথম দেশগুলির মধ্যে অস্ট্রেলিয়া ছিল। ১৩ মার্চ ১৯৭২-এ, ঢাকায় প্রাক্তন ডেপুটি হাইকমিশনার (১৯৮২ সালে ঢাকা নামকরণ করা হয়েছে) এবং কূটনৈতিক সম্পর্ক প্রতিষ্ঠার পর থেকে অস্ট্রেলিয়ান মিশনের চার্জ ডি'অ্যাফেয়ার্স, জিম অ্যালেনকে বাংলাদেশে অস্ট্রেলিয়ার প্রথম রাষ্ট্রদূত হিসেবে নিয়োগ দেওয়া হয়েছিল, যা দ্রুত আপগ্রেড করা হয়েছিল। এপ্রিল ১৯৭২ তারিখে কমনওয়েলথ অফ নেশনস -এ বাংলাদেশের ভর্তির পর হাইকমিশনার পদে অ্যালেন ২১ এপ্রিল ১৯৭২ তারিখে বাংলাদেশের রাষ্ট্রপতি আবু সাঈদ চৌধুরীর কাছে কমিশনের চিঠি পেশ করেন। অ্যালেন ২৮ থেকে ২৯ মে ১৯৭২ সালে অস্ট্রেলিয়ার পররাষ্ট্রমন্ত্রী নাইজেল বোয়েনের শুভেচ্ছা সফরের সাথে বাংলাদেশে প্রথম অস্ট্রেলিয়ান সরকারী সফরে সহায়তা করেছিলেন। ২৬ জানুয়ারী ১৯৮৩ তারিখে, হাইকমিশনের জন্য একটি নতুন চ্যান্সারি ১৮৪ গুলশান এভিনিউ, গুলশান, ঢাকায় খোলা হয়।   মিশনের প্রধানগণ   #অফিসহোল্ডারপদবীবাসভবন মেয়াদ শুরুর তারিখমেয়াদ শেষের তারিখকার্যকাল মন্তব্যজিম অ্যালেনডেপুটি হাইকমিশনার ঢাকা, পূর্ব পাকিস্তানচার্জ ডি অ্যাফেয়ার্সঢাকা, বাংলাদেশরাষ্ট্রদূতহাইকমিশনারটিম ম্যাকডোনাল্ডম্যাক উইলিয়ামসইয়ান মিচেলঢাকা, বাংলাদেশসুসান বয়েডরিচার্ড গেটকেনেথ অ্যাসপিনালচার্লস স্টুয়ার্টরবার্ট ফ্লিনলরেন বার্কারডগলাস ফসকেটজুলিয়া নিবলেটজেরেমি ব্রুরশায়িত্ব   আরো দেখুন    অস্ট্রেলিয়া-বাংলাদেশ সম্পর্ক  বাংলাদেশের বৈদেশিক সম্পর্ক  অস্ট্রেলিয়ার বৈদেশিক সম্পর্ক   বহিঃসংযোগ    অস্ট্রেলিয়ান হাইকমিশন, বাংলাদেশ   তথ্যসূত্র   বিষয়শ্রেণী:বাংলাদেশে রাষ্ট্রদূতদের তালিকা বিষয়শ্রেণী:বাংলাদেশ ও কমনওয়েলথ অব নেশন্স বিষয়শ্রেণী:অস্ট্রেলিয়া ও কমনওয়েলথ অব নেশনস
thumb|সত্যানুসরণ - শ্রীশ্রীঠাকুর অনুকূলচন্দ্র                   সত্যানুসরণ শ্রীশ্রীঠাকুর অনুকূলচন্দ্র দ্বারা রচিত একটি গ্রন্থ।   ইতিহাস  শ্রীশ্রীঠাকুরের ঘনিষ্ঠ সহযোগী অতুলচন্দ্র ভট্টাচার্য কর্মসুত্রে পাবনা ছেড়ে বাজিতপুর যাওয়ার আগের রাত্রে শ্রীশ্রীঠাকুরকে আবেদন করেন, যদি উনি কিছু সনাতন আদর্শ, চিন্তাধারা লিপিবদ্ধ করেন।  ১৯১০ খ্রিষ্টাব্দে শ্রীশ্রীঠাকুর  ২২ বছর বয়সে এক রাত্রে লিপিবদ্ধ করেন তার গ্রন্থ সত্যানুসরণ। ১৯১৮ খ্রিষ্টাব্দে এই গ্রন্থটিকে দ্য পার্স্যুট অব ট্রুথ The Pursuit of Truth নামে ইংরেজি ভাষায় অনুবাদ করা হয়। তাছাড়াও এটি সৎসঙ্গ পাবলিশিং হাউজ, দেওঘর থেকে বিভিন্ন ভাষায় প্রকাশিত হয়।    তথ্যসূত্র   বিষয়শ্রেণী:১৯১০-এর বই বিষয়শ্রেণী:শ্রীশ্রীঠাকুর অনুকূলচন্দ্র
রাম লাল মার্কান্দা একজন ভারতীয় রাজনীতিবিদ এবং ভারতীয় জনতা পার্টির সদস্য। মার্কান্দা লাহুল এবং স্পিতি জেলা লাহুল ও স্পিতি আসন থেকে হিমাচল প্রদেশ বিধানসভার সদস্য ছিলেন। Sitting and previous MLAs from Lahaul and Spiti Assembly ConstituencyMy NetaPatients in frozen Lahaul at mercy of weather   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:হিমাচল প্রদেশ বিধানসভার সদস্য বিষয়শ্রেণী:লাহুল এবং স্পিতি জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিমাচল বিকাশ কংগ্রেসের রাজনীতিবিদ বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ২০১৭-২০২২ বিষয়শ্রেণী:হিমাচল প্রদেশ বিধানসভার সদস্য ১৯৯৮-২০০৩ বিষয়শ্রেণী:হিমাচল প্রদেশ বিধানসভার সদস্য ২০০৭-২০১২
নবাবপুর ইউনিয়ন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ৫০টি মৌজার সংখ্যা: ২০টি মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩৭,৮৭৯ জন।   শিক্ষা  সাক্ষরতার হার: ৫৭.৬%।   দর্শনীয় স্থান  মীর মোশাররফ হোসেন স্মৃতি কেন্দ্র   জনপ্রতিনিধি  বর্তমান চেয়ারম্যান: মোঃ আবুল হোসেন আলী। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালশেখ কমরউদ্দিন আহমেদ১৯৭৪-১৯৭৭সৈয়দ মাসুদ হোসেন ( হারুন মিয়া)১৯৭৭-১৯৮৪এন তোফাজ্জেল হোসেন১৯৮৪-১৯৮৮আবুল কালাম আজাদ১৯৮৮-২০০৮শফিকুল ইসলাম (ভারপ্রাপ্ত)২০০৮-২০০৯জনাব কামাল ফকির ( ভারপ্রাপ্ত)২০০৯-২০১১মোঃ রফিকুল ইসলাম২০১১-২০১৬   আরও দেখুন   রাজবাড়ী জেলা  বালিয়াকান্দি উপজেলা   তথ্যসূত্র    বহিঃসংযোগ  ওয়েবসাইট  বিষয়শ্রেণী:বালিয়াকান্দি উপজেলার ইউনিয়ন
মনোজ ত্যাগী (জন্ম ১৯৬৮) একজন ভারতীয় চিত্রনাট্যকার ও হিন্দি চলচ্চিত্র পরিচালক। তিনি পেজ থ্রি (২০০৫) এবং অপহরণ (২০০৬) চলচ্চিত্রের জন্য দুইবার শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন, এবং পেজ থ্রি-এর জন্য শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন। বিক্রম ভাটের এএসএ ফিল্মস প্রযোজিত মুম্বই সালসা (২০০৭) দিয়ে তিনি পরিচালনায় আত্মপ্রকাশ করেন।   প্রারম্ভিক জীবন ও শিক্ষা  ত্যাগী ১৯৬৮ সালে দিল্লিতে জন্মগ্রহণ করেন এবং সেখানে বেড়ে ওঠেন। তিনি এমবিএ ডিগ্রী অর্জন করেন।   কর্মজীবন  ২০০২ সালে মুম্বইয়ে এসে তিনি কর্পোরেট জগতে কর্মজীবন শুরু করেন, জেরক্স, ক্যানন এবং এবিএন এএমআরও ব্যাংকের মত কোম্পানিতে কাজ করেন। ইতোমধ্যে তিনি চলচ্চিত্র জগতে প্রবেশের জন্য সুযোগ খুঁজতে শুরু করেন এবং মধুর ভান্ডারকরের সাথে সত্তা চলচ্চিত্রে সহ-লেখক হিসেবে কাজ করেন, যা সমালোচকদের প্রশংসা লাভ করে। এরপর তিনি জাতীয় চলচ্চিত্র পুরস্কার বিজয়ী পরিচালক মধুর ভান্ডারকরের সাথে আন: মেন অ্যাট ওয়ার্ক (২০০৪), জাতীয় চলচ্চিত্র পুরস্কার বিজয়ী পেজ থ্রি (২০০৫), কর্পোরেট (২০০৬) এবং জেল (২০০৯) চলচ্চিত্রে কাজ করেছেন। তিনি পেজ থ্রি চলচ্চিত্রের জন্য শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার ও শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন। ২০০৭ সালে তিনি বিক্রম ভাটের এএসএ ফিল্মস প্রযোজিত মুম্বই সালসা (২০০৭) দিয়ে পরিচালক হিসেবে আত্মপ্রকাশ করেন।   চলচ্চিত্রের তালিকা   সত্তা (২০০৩) (চিত্রনাট্য)  অগ্নিপঙ্খ (২০০৪) (চিত্রনাট্য)  আন: মেন অ্যাট ওয়ার্ক (২০০৪) (চিত্রনাট্য) (গল্প)  পেজ থ্রি (২০০৫) (চিত্রনাট্য)  অপহরণ (২০০৫) (চিত্রনাট্য)  এক আজনবী (২০০৫) (সংলাপ) (চিত্রনাট্য)  পহচান: দ্য ফেস অফ ট্রুথ (২০০৫)  ট্যাক্সি নং ৯২১১ (২০০৬) (চিত্রনাট্য)  কর্পোরেট (২০০৬) (চিত্রনাট্য)  রেড: দ্য ডার্ক সাইড (২০০৭) (লেখক)  লাইফ মে কাভি কাভি (২০০৭) (চিত্রনাট্য)  ভিক্টোরিয়া নং ২০৩ (২০০৭) (অভিযোজন)  মুম্বই সালসা (২০০৭) (নির্দেশনা, চিত্রনাট্য ও গল্প)  জেল (২০০৯) (চিত্রনাট্য)  হিরোইন (২০১২) (লেখক)  ইনকার (২০১৩) (লেখক)  পুরস্কার ও মনোনয়ন   পুরস্কার প্রদানের তারিখ বিভাগ মনোনীত কর্ম ফলাফল  জাতীয় চলচ্চিত্র পুরস্কার  ২১ অক্টোবর ২০০৫  শ্রেষ্ঠ চিত্রনাট্য পেজ থ্রি   ১৪ সেপ্টেম্বর ২০০৭  অপহরণ   ফিল্মফেয়ার পুরস্কার  ২৫ ফেব্রুয়ারি ২০০৬ শ্রেষ্ঠ চিত্রনাট্য পেজ থ্রি     তথ্যসূত্র    বহিঃসংযোগ     বলিউড হাঙ্গামায় মনোজ ত্যাগী    বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:দিল্লির চলচ্চিত্র পরিচালক বিষয়শ্রেণী:দিল্লির চিত্রনাট্যকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:হিন্দি চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শ্রেষ্ঠ মৌলিক চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
তরুণ মুসলিম সংগঠন (ইংরেজি: Young Muslim Organization (YMO) হচ্ছে ইংল্যান্ড ভিত্তিক একটি ইসলামী যুব সংগঠন।এটি মূলত ব্রিটিশ বাংলাদেশি যুবকদের একটি সংগঠন যেটি পূর্ব লন্ডনে টাওয়ার হ্যামলেটসে জাতিগত হামলার সময়কালে প্রতিষ্ঠিত। ১৯৭৮ সালের অক্টোবরে লন্ডনএ এই দলটি তাদের প্রথম সম্মেলন করে। সবাইকে একত্রিত করার জন্য তাদের ওয়েবসাইটে তারা বলে,   এর দাওয়াহ কাজের মধ্যে রয়েছে স্কুল প্রকল্প (এসএলপি),কলেজ প্রকল্প (সিএলপি) এবং বিশ্ববিদ্যালয় প্রকল্প (ইউএলপি) যা বক্তৃতা সেমিনার,অনুষ্ঠান,ক্রীড়া ও বিভিন্ন প্রতিযোগিতার কার্যক্রম আয়োজন করে।  লেখক ব্রায়ান বেল্টন এবং সাদেক হামিদ এই গ্রুপটিকে বাংলাদেশি বংশোদ্ভূত তরুণদের পরিচালিত বলে তাদের বিভিন্ন লেখায় উল্লেখ করেন।এটি আরেকটি ইসলামিক যুব সংঘ দ্য ইয়াং মুসলিম ইউকে এর প্রতিদ্বন্দ্বী।দুটি দলের মধ্যে ন্যূনতম পার্থক্য রয়েছে তবে ইয়াং মুসলিম অর্গানাইজেশনের শরিয়া এবং ইসলামিক আইনশাস্ত্র এর আরও রক্ষণশীল ব্যাখ্যায় পরিচালিত হয়।  একজন প্রাক্তন কর্মী এড হুসেন এর মতে, এই যুব সংগঠনটি আবুল আ'লা মওদুদী এবং হাসান আল-বান্না এর সমর্থকদের দ্বারা প্রতিষ্ঠিত হয়েছিল এবং এর প্রাথমিক সদস্যদের তাদের অনুসরণ করতে উৎসাহিত করা হয়। হোসেইন বর্ণনা করেছেন যে সংগঠনটিকে সাধারণ সদস্য থেকে কার্যনির্বাহী সদস্য পর্যন্ত একটি চেইন অফ কমান্ড গঠন করা হয়েছে। কার্যনির্বাহী কমিটিটি জাতীয় নির্বাহী কমিটির মত।সাধারণ সদস্যরা বছরের পর বছর কর্মকাণ্ডের পর কার্যনির্বাহী সদস্যে পরিণত হয়।যখন তারা শপথ নেয় এবং নেতৃত্বের প্রতি আনুগত্য করে ও তাদের আনুগত্য কার্যক্রমে প্রমাণ করে।যখন হোসেন ১৯৯০ এর দশকের গোড়ার দিকে একজন সদস্য ছিলেন তখন পূর্ব লন্ডন মসজিদ ছিল এটির দুর্গ যেখান থেকে সংগঠনটি আত্মপ্রকাশ করে এবং প্রসারিত হয়।তরুণ মুসলিম সংগঠন সাপ্তাহিক সভায় সদস্যদের কাছ থেকে তাদের দৈনন্দিন ক্রিয়াকলাপের (তারা প্রার্থনা,কুরআন,পাঠ হাদিস এবং অন্যান্য ইসলামিক বই পড়া ইত্যাদির জন্য কত ঘন্টা ব্যয় করেছেন) ও তাদের কৃতিত্বের প্রতিবেদন নেন।  তথ্যসূত্র  বিষয়শ্রেণী:যুক্তরাজ্য ভিত্তিক ইসলামি সংগঠন বিষয়শ্রেণী:১৯৭৮-এ প্রতিষ্ঠিত ইসলামি সংগঠন বিষয়শ্রেণী:ইসলামি সংগঠন বিষয়শ্রেণী:ইসলামপন্থী দল
চাঁপাইনবাবগঞ্জ হলো বাংলাদেশের চাঁপাইনবাবগঞ্জ জেলার একটি জেলা শহর। এ শহর মহানন্দা নদীর তীরে অবস্থিত এবং চাঁপাইনবাবগঞ্জ জেলা ও চাঁপাইনবাবগঞ্জ সদর উপজেলার প্রশাসনিক সদর। এর মোট আয়তন  এবং জনসংখ্যা ২,০১০,০০ জন। চাঁপাইনবাবগঞ্জে প্রচুর আম পাওয়া যায় এবং এখানে দেশের সবচেয়ে বড় আমের বাজার বসে বলে একে আমের রাজধানী বলা হয়ে থাকে। চাঁপাইনবাবগঞ্জ সড়ক ও রেলপথে রাজশাহী এবং ঢাকাসহ বাংলাদেশের অন্যান্য শহরের সাথে সংযুক্ত।   ইতিহাস  ২০০১ সালের ১লা আগস্ট সরকারিভাবে নবাবগঞ্জের নাম পরিবর্তন করে চাঁপাইনবাবগঞ্জ করা হয়। পূর্বে এই এলাকা নবাবগঞ্জ নামে পরিচিত ছিল। চাঁপাইনবাবগঞ্জ নামকরণ সম্পর্কে জানা যায়, প্রাক-ব্রিটিশ আমলে এ অঞ্চল ছিল মুর্শিদাবাদের নবাবদের বিহারভূমি এবং এর অবস্থান ছিল বর্তমান সদর উপজেলার দাউদপুর মৌজায়। নবাবরা (বিশেষ করে নবাব আলী বর্দি খানের নাম পাওয়া যায়) তাদের পাত্র-মিত্র ও পরিষদ নিয়ে এখানে শিকার করতে আসতেন বলে এ স্থানের নাম হয় নবাবগঞ্জ। চাঁপাইনবাবগঞ্জ নামের ইতিবৃত্ত নবাব আমলে মহেশপুর গ্রামে চম্পাবতী মতান্তরে ‘চম্পারানী বা চম্পাবাঈ’ নামে এক সুন্দরী বাঈজী বাস করতেন। তার নৃত্যের খ্যাতি আশেপাশে ব্যাপকভাবে ছড়িয়ে পড়ে এবং তিনি নবাবের প্রিয়পাত্রী হয়ে ওঠেন। তার নামানুসারে এই জায়গার নাম ‘চাঁপাই”। এ অঞ্চলে রাজা লখিন্দরের বাসভূমি ছিল। লখিন্দরের রাজধানীর নাম ছিল চম্পক। চম্পক নাম থেকেই চাঁপাই। ভাষাবিদ ড. মুহম্মদ শহীদুল্লাহর (১৮৮৫-১৯৬৯ খ্রি) বাংলা সাহিত্যের কথা গ্রন্থের প্রথম খণ্ডে বর্ণিত লাউসেনের শত্রুরা জামুতিনগর দিয়ে গৌড়ে প্রবেশ করে। বর্তমান ভোলাহাট উপজেলার জামবাড়িয়া পূর্বে জামুতিনগর নামে পরিচিত ছিল। এসবের ওপর ভিত্তি করে কোনো কোনো গবেষক চাঁপাইকে বেহুলার  শ্বশুরবাড়ি চম্পকনগর বলে স্থির করেছেন এবং মত দিয়েছেন যে, চম্পক নাম থেকেই চাঁপাই নামের উৎপত্তি হয়েছে ।   ভূগোল  রাজধানী ঢাকা থেকে ৩২০ কিলোমিটার পশ্চিমে এবং রাজশাহী থেকে প্রায় ১০০ কিলোমিটার পশ্চিম দিকে চাঁপাইনবাবগঞ্জ অবস্থিত। এটি ২৪º২৫΄ উত্তর অক্ষাংশ থেকে ২৪º৪৩΄ উত্তর অক্ষাংশ পর্যন্ত এবং ৮৮º০৫΄ পূর্ব দ্রাঘিমাংশ থেকে ৮৮º২৬΄ দ্রাঘিমাংশে অবস্থিত। এর মোট আয়তন ৩২.৯০ বর্গকিলোমিটার।  জনসংখ্যা ২০১১ সালের আদমশুমারী অনুযায়ী চাঁপাইনবাবগঞ্জের মোট জনসংখ্যা ১৮০,৭৩১ জন। যার মধ্যে ৮৬,০১২ জন পুরুষ এবং ৯৪,৭১৯ জন মহিলা। জনসংখ্যার ঘনত্ব প্রতি বর্গ কিলোমিটারে ৫,৪৯৩ জন লোক বসবাস করে। নারী পুরুষের লিঙ্গ অনুপাত ৯৬ঃ১০০। এ শহরের মোট খানা রয়েছে ৩৯৪২২টি এবং সাক্ষরতার হার ৬০.৮% (৭ বছরের উর্দ্ধে)।  তথ্যসূত্র  বিষয়শ্রেণী:বাংলাদেশের নগর বিষয়শ্রেণী:চাঁপাইনবাবগঞ্জ
অন্ডাল–সীতারামপুর লুপ লাইন হল একটি রেললাইন যা হাওড়া-দিল্লি প্রধান লাইনের বর্ধমান-আসানসোল বিভাগে অন্ডাল ও সীতারামপুরকে একে অপরের সাথে সংযুক্ত করে। এই  ট্র্যাক পূর্ব রেলওয়ের আওতাধীন। এই ট্র্যাকটি প্রাথমিকভাবে ভারতের পশ্চিমবঙ্গ রাজ্যের পশ্চিম বর্ধমান জেলার উত্তর কয়লাক্ষেত্র এলাকায় পরিষেবা প্রদান করে।   ইতিহাস   ওন্ডাল-বাবোইসোলা রেলওয়ে ১৮৬৩ সালে তারকেসুর রেলওয়ে কোম্পানি দ্বারা নির্মিত হয় এবং ১৮৬৪ সালে যান চলাচলের জন্য খুলে দেওয়া হয়। তারকেসুর রেলওয়ে কোম্পানি ১৯১৫ সালে রাজ্য দ্বারা অধিগ্রহণ করার আগে এবং EIR এর সাথে যুক্ত হওয়ার আগে ১৯১৪ সাল পর্যন্ত লাইনগুলি ইস্ট ইন্ডিয়ান রেলওয়ে কোম্পানি দ্বারা কাজ করা হয় এবং এই লাইনটি EIR নেটওয়ার্কের একটি অংশ হয়ে ওঠে। ১৯৬৩ সালে অন্ডাল (ওন্ডাল) থেকে বাবোইসোলা (বাবুইসোল, অন্ডালের কাছে) এবং মঙ্গলপুর হয়ে তাপসী পর্যন্ত আসল লাইনটি খোলা হয়। এটি ১৮৯৪-৯৫ সালে ইকরা, চুরুলিয়া এবং গৌরাঙ্গদী হয়ে হাওড়া-দিল্লি প্রধান লাইনে রূপনারায়ণপুর পর্যন্ত প্রসারিত হয়।   ইকরাহ-বারবানি শাখা লাইন ১৮৯৪ সালে খোলা হয়। এটি ১৯০২ সালে বর্ধমান-আসানসোল সেকশনের সীতারামপুর পর্যন্ত প্রসারিত হয়।   তাপসী-বরাবানি কর্ড লাইনটি ১৯০৮-১৫ এর মধ্যে এই এলাকার অসংখ্য কোলিয়ারিগুলিকে পরিবেশন করার জন্য সম্পন্ন হয়।   স্বাধীনতার পরে, ইকরাহ-চুরুলিয়া-গৌরাঙ্গদী-রূপনারায়ণপুর সেকশনটি ব্যাপক ক্ষতির সম্মুখীন হয় যার কারণে ১৯৮৮ সালে পূর্ব রেলওয়ে দ্বারা পরিষেবাগুলি প্রত্যাহার করা হয়। লোহা মাফিয়ারা লাইনটি ভেঙে ফেলেছিল এবং ১৯৯৫ সালে ট্র্যাকগুলি ভেঙে দিয়ে একটি খনি স্থাপন করা হয়।   শাখা লাইন   এই বিভাগে দুটি শাখা লাইন আছে। প্রথমটি হল তাপসী-বড়বাণী কর্ড বিভাগ। এটি প্রাথমিকভাবে শ্রীপুর এলাকা এবং সাতগ্রাম এলাকার কয়লাক্ষেত্রে কাজ করে এবং মালবাহী ট্রেন দ্বারা ব্যবহৃত হয়, অন্যটি হল ইকরাহ-চুরুলিয়া-গৌরাঙ্গদী-রূপনারায়ণপুর সেকশন। এই ট্র্যাকটি ভেঙে দেওয়া হয়। ২০১১ সালের রেল বাজেটে বারাবানি ও চুরুলিয়ার মধ্যে একটি নতুন লাইনের প্রস্তাব করা হয়।    বিদ্যুতায়ন   অন্ডাল-বরাবানি-সীতারামপুর সেকশনের বিদ্যুতায়ন ২০১১-১২-এর রেল বাজেটে অনুমোদিত হয় এবং ২০১৭ সালে সম্পন্ন হয়।     তথ্যসূত্র   |  বিষয়শ্রেণী:পশ্চিমবঙ্গের রেল পরিবহন বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:বীরভূম জেলার পরিবহন বিষয়শ্রেণী:পশ্চিম বর্ধমান জেলার পরিবহন
right|thumbnail|250px|নিকোলো-কোবা জাতীয় উদ্যান থেকে দৃশ্যমান গাম্বিয়া নদীগাম্বিয়া নদী পশ্চিম আফ্রিকার একটি নদী। এটি গিনির ফুতা জাল্লোন মালভূমিতে উৎপত্তি লাভ করে পশ্চিমদিকে সেনেগাল ও গাম্বিয়ার মধ্য দিয়ে প্রবাহিত হয়ে গাম্বিয়ার রাজধানী বাঞ্জুল তথা সেন্ট মেরী দ্বীপের কাছে একটি প্রশস্ত মোহনার মধ্য দিয়ে আটলান্টিক মহাসাগরে পতিত হয়েছে।  মোহনায় একটি বালুচর থাকলেও ভাটার সময়েও এটি নৌপরিবহনে ব্যাঘাত সৃষ্টি করে না। উৎসস্থল থেকে মোহনা পর্যন্ত নদীটির সরলরৈখিক দূরত্ব প্রায় ৪৮০ কিলোমিটার। কিন্তু অত্যন্ত সর্পিল এই নদীর প্রকৃত দৈর্ঘ্য ১,১৩০ কিলোমিটার। জুন থেকে নভেম্বর মাস পর্যন্ত গাম্বিয়াতে বন্যা হয় এবং এসময় নদীমুখ থেকে ৪৪৩ কিলোমিটার অভ্যন্তরে অবস্থিত ব্যারাকোন্ডা জলপ্রপাতটি ছোট নৌকা চলাচলের উপযুক্ত হয়। বহুকাল যাবৎ গাম্বিয়া নদী গাম্বিয়ার প্রধান বাণিজ্যপথ ছিল। ১৪৪৬ সালে পর্তুগিজেরা প্রথম নদীটি আবিষ্কার করে এবং ১৪৫৫ সালে ভেনিসীয় নাবিক আলভিসে দে কা দা মোস্তো নদীটিতে প্রথম অভিযান চালান।  তথ্যসূত্র  বহিঃসংযোগ  Gambia River Information & Photos    বিষয়শ্রেণী:গিনির নদী বিষয়শ্রেণী:গাম্বিয়ার নদী বিষয়শ্রেণী:সেনেগালের নদী বিষয়শ্রেণী:আফ্রিকার আন্তর্জাতিক নদী
সেওনি () ভারতের মধ্য প্রদেশ রাজ্যের সেওনি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬১১ মিটার (২০০৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সেওনি শহরের জনসংখ্যা হল ৮৯,৭৯৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে সেওনি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
হাশিম আবদুল হালিম (৫ জুন ১৯৩৫ - ২ নভেম্বর ২০১৫) একজন ভারতীয় রাজনীতিবিদ যিনি ১৯৮২ থেকে ২০১১ সাল পর্যন্ত পশ্চিমবঙ্গ বিধানসভার স্পিকার ছিলেন।   কর্মজীবন  হালিম আইনজীবী হিসাবে কর্মজীবন শুরু করেছিলেন। হালিমের বাবা আবদুল হালিম বাংলায় ভারতের কমিউনিস্ট পার্টির অন্যতম প্রতিষ্ঠাতা ছিলেন। তাঁর কাকা, এম ইশাক ছিলেন কংগ্রেস পার্টির সদস্য এবং একজন মুক্তিযোদ্ধা। তিনি কমনওয়েলথ সংসদীয় সমিতির চেয়ারম্যান এবং ওয়ার্ল্ড ফেডারেশন অফ ইউনাইটেড নেশনস অ্যাসোসিয়েশনের সভাপতি হিসাবেও দায়িত্ব পালন করেছিলেনন। Dr. Fuad Halim | Home Page . (Retrieved 27 August 2011).  হালিম আজীবন ভারতের কমিউনিস্ট পার্টির (মার্কসবাদী) সদস্য ছিলেন। তিনি ১৯৭৭ সালে প্রথমবারের মতো পশ্চিমবঙ্গের বিধানসভায় নির্বাচিত হয়েছিলেন। তিনি ১৯৭৭ থেকে ২০১১ সাল পর্যন্ত ছয় দফায় বিধানসভায় দায়িত্ব পালন করেছিলেন। তিনি ১৯৭৭ থেকে ১৯৮২ সাল পর্যন্ত পশ্চিমবঙ্গ সরকারের বিচার বিভাগের মন্ত্রী ছিলেন এবং পরে ১৯৮২ থেকে ২০১১ পর্যন্ত বিধানসভার স্পিকার হিসাবে দায়িত্ব পালন করেছিলেন। তিনি ১৯৭৭ থেকে ২০০৬ সাল পর্যন্ত আমডাঙা আসনের বিধায়ক ছিলেন। তিনি এরপর ২০০৬ থেকে ২০১১ সাল পর্যন্ত এন্টালি আসনের এমএলএ ছিলেন। তিনি পশ্চিমবঙ্গের অসংখ্য বিভাগ এবং কমিটিতে দায়িত্ব পালন করেছিলেন। হালিম ভারতে এবং বিদেশে অসংখ্য সেমিনারে পশ্চিমবঙ্গের প্রতিনিধিত্ব করেছেন। হালিম ভারতের যে কোনও বিধানসভার সর্বাপেক্ষা দীর্ঘকালীন সময় ধরে স্পিকারের দায়িত্ব পালনকরেন। তিনি টানা ২৯ বছর এই দায়িত্ব পালন করেন - ৬ মে ১৯৮২ থেকে মে ২০১১ সাল পর্যন্ত। পশ্চিমবঙ্গে ২০১১ সালের নির্বাচনের পরে হালিমের পরিবর্তে বিমান বন্দ্যোপাধ্যায় পশ্চিমবঙ্গ বিধানসভার স্পিকার হয়েছিলেন।  হালিম বাণিজ্য বিষয়ে স্নাতকোত্তর ডিগ্রি অর্জন করেছিলেন, আইন বিষয়ে স্নাতক ডিগ্রি অর্জন করেছিলেন এবং টোকিওর সোকা বিশ্ববিদ্যালয় থেকে সম্মানসূচক ডক্টরেট লাভ করেছিলেন। তিনি বিবাহিত ছিলেন এবং তাঁর চারটি সন্তান ছিল। তার পুত্র ফুয়াদ হালিম, ২০১১ সালের পশ্চিমবঙ্গ নির্বাচনে বালিগঞ্জের আসনে সিপিআই (এম) প্রার্থী ছিলেন, তবে তৃণমূল কংগ্রেসের সুব্রত মুখোপাধ্যায়ের কাছে ৪১,০০০ ভোটে হেরেছিলেন।  ২ নভেম্বর ২০১৫ কলকাতায় হালিম সালে মারা যান।  তার বয়স হয়েছিল ৮০ বছর।   তথ্যসূত্র   বিষয়শ্রেণী:২০১৫-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার অধ্যক্ষ
বধূ বিদায় ১৯৭৮ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কাজী জহির। ছায়াছবিটির কাহিনী ও সংলাপ লিখেছেন শেখ আব্দুর রহমান এবং চিত্রনাট্য লিখেছেন কাজী জহির। এতে প্রধান চরিত্রে অভিনয় করেছেন শাবানা, কবরী সারোয়ার, ও বুলবুল আহমেদ। চলচ্চিত্রটি ৪র্থ জাতীয় চলচ্চিত্র পুরস্কারে শ্রেষ্ঠ অভিনেতা ও শ্রেষ্ঠ চিত্রগ্রাহক (সাদাকালো) বিভাগে পুরস্কার অর্জন করে।   কাহিনী সংক্ষেপ    শ্রেষ্ঠাংশে   শাবানা - ছায়া  কবরী সারোয়ার - মায়া  বুলবুল আহমেদ - সাগর  রওশন জামিল - সাগরের মা  কাজী মেহফুজুল হক  আবুল হায়াত - মাস্টার মশাই  হাসমত  এটিএম শামসুজ্জামান  আশীষ কুমার লোহ  সাইফুদ্দিন  টেলি সামাদ  নাজমুল হুদা বাচ্চু  দীন মোহাম্মদ  মজিদ বঙ্গবাসী  সুলতানা  সিতারা বেগম   সঙ্গীত  ছায়াছবিটির সঙ্গীত পরিচালনা করেছেন দেবু ভট্টাচার্য। গীত রচনা করেছেন মোহাম্মদ মনিরুজ্জামান। এছাড়া জাতীয় কবি কাজী নজরুল ইসলাম রচিত "আমার যাবার সময় হল দাও বিদায়" গানটি এই ছায়ছবিতে ব্যবহৃত হয়েছে। বিভিন্ন গানে কণ্ঠ দিয়েছেন সাবিনা ইয়াসমিন ও রুনা লায়লা। ছায়াছবিতে সাবিনা ইয়াসমিনের কণ্ঠে "ইটুস খানি দেখো" ঢালিউডের অন্যতম ক্লাসিক একটি গান।   গানের তালিকা    পুরস্কার  ৪র্থ জাতীয় চলচ্চিত্র পুরস্কার  বিজয়ী: শ্রেষ্ঠ অভিনেতা - বুলবুল আহমেদ  বিজয়ী: শ্রেষ্ঠ চিত্রগ্রাহক (সাদাকালো) - অরুণ রায়   তথ্যসূত্র    বহিঃসংযোগ   বিষয়শ্রেণী:১৯৭৮-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
স্যার রোনাল্ড এলমার ফিশার FRS (১৭ ফেব্রুয়ারি ১৮৯০ - ২৯ জুলাই ১৯৬২) একজন ব্রিটিশ পরিসংখ্যানবিদ এবং প্রজনন বিজ্ঞান বিশেষজ্ঞ ছিলেন। পরিসংখ্যান বিজ্ঞানে তার অবদানের জন্য তাকে বিংশ শতাব্দীর পরিসংখ্যানবিজ্ঞানের গুরুত্বপূর্ণ ব্যক্তিত্ব বলা হয়ে থাকে। তিনি এমন একজন প্রতিভাবান ব্যক্তি যিনি প্রায় একাই আধুনিক পরিসংখ্যান বিজ্ঞানের ভিত্তি তৈরি করেন।প্রজননশাস্ত্রে, তিনি গণিত ব্যবহার করে মেন্ডেলিয়ান জেনেটিক্স এবং প্রাকৃতিক নির্বাচনকে একত্রিত করেছিলেন; এটি বিংশ শতাব্দীর গোড়ার দিকে ডারউইনিজমবাদের পুনরুজ্জীবনে গুরুত্বপূর্ণ অবদান রেখেছিল যা বর্তমানে "আধুনিক সংশ্লেষণ" হিসেবে পরিচিত। জীববিজ্ঞানে তার এই গুরুত্বপূর্ণ অবদানগুলোর জন্য তাকে "The greatest of Darwin’s successors" (ডারউইনের সর্বশ্রেষ্ঠ উত্তরাধিকারী) বলা হয়।  তথ্যসূত্র  বহিঃসংযোগ  বিষয়শ্রেণী:পরিসংখ্যানবিদ বিষয়শ্রেণী:১৮৯০-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:ব্রিটিশ পরিসংখ্যানবিদ বিষয়শ্রেণী:কপলি পদক বিজয়ী বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:গনভিল ও কাইয়াস কলেজ, কেমব্রিজের প্রাক্তন শিক্ষার্থী বিষয়শ্রেণী:ইংরেজ পরিসংখ্যানবিদ বিষয়শ্রেণী:রয়েল সোসাইটির সভ্য বিষয়শ্রেণী:বংশাণুবিজ্ঞানের ইতিহাস বিষয়শ্রেণী:নাইটস ব্যাচেলর বিষয়শ্রেণী:রয়েল পদক বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য